हैमर पैटर्न

कैंडलस्टिक पैटर्न की खोज एक जापानी व्यापारी द्वारा की गयी थी | इसलिए इस कैंडल को जापानी कैंडल भी कहा जाता है | इनके आकार के आधार पर इन्हें कई वर्गो में विभाजित किया गया है | हैमर पैटर्न भी एक प्रकार का कैंडलस्टिक पैटर्न है जो डाउन ट्रेंड को अपट्रेंड में बदलने का कार्य करता है | जब किसी कैंडल में निचे की शैडो, उसके बॉडी से दुगने से अधिक हो तथा अपर शैडो बहुत छोटी हो या न हो तब इस प्रकार के कैंडल को हैमर कैंडल के नाम से जाना जाता है | इस कैंडल में रंग का कोई विशेष महत्व नहीं होता है | यह कैंडल लाल या हर हो सकता है | लेकिन यदि इस कैंडल का रंग हरा हो तो पैटर्न अधिक प्रभावशाली होता है | इस कैंडल का निर्माण तब होता है जब बाज़ार में बड़ी बिकवाली के बाद बुल्स हावी होकर बड़ी खरीदारी कर लेते है | यह कैंडल बुल्स तथा बियर्स के मध्य ऐसे युद्ध को दर्शाता है जिसमें बुल्स विजय हासिल करते है | यह एकल कैंडलस्टिक पैटर्न का एक प्रकार है |

जब यह हैमर कैंडल किसी डाउन ट्रेंड के बॉटम पर बनता है तब इस पैटर्न को हैमर कैंडलस्टिक पैटर्न कहा जाता है | इस कैंडल के निर्माण के बाद डाउन ट्रेंड के अंत तथा अपट्रेंड की शुरुआत का संकेत मिलता है | एक ट्रेडर इन्ही संकेत का लाभ उठा कर ट्रेड करता है तथा मुनाफा कमाता है |

सामान्यतः इस पैटर्न का निर्माण शेयर के सपोर्ट के लेवल पर होता है | जब कंपनी का शेयर अपने सपोर्ट के लेवल के आस-पास पहुचता है तब बुल्स शेयर में खरीदारी करने लगते है इस कारण से इस पैटर्न का निर्माण हो जाता है |

हैमर कैंडलस्टिक पैटर्न के कन्फर्म हो जाने के बाद ट्रेडर खरीदारी में ट्रेड लेते है तथा अपना स्टॉप लॉस हैमर कैंडल के low पर लगाते है |

हैंगगिंग मैन और हैमर पैटर्न में अंतर 
हैंगिंग मैन कैंडलस्टिक पैटर्न दिखने में हुबहु हैमर कैन्डल्स्टिक पैटर्न की तरह ही होता है परंतु इन दोनों पैटर्न में एक बहुत बड़ा अंतर होता है | जहां हैमर कैंडलस्टिक पैटर्न डाउनट्रेंड के बाद बनता है वही हैंगगिंग मैन कैन्डल्स्टिक पैटर्न अपट्रेंड के बाद बनता है।

हैमर और शूटिंग स्टार कैन्डल्स्टिक पैटर्न में अंतर 
शूटिंग स्टार कैन्डल्स्टिक पैटर्न हैमर कैंडलस्टिक से दिखने में एकदम उल्टा होता है। शूटिंग स्टार पैटर्न डाउनट्रेंड का संकेत देता है। शूटिंग स्टार अधिकतर अपने रेजिस्टेंस या सप्लाई जोन के पास बनता है और यह दर्शाता है की अब यहां से स्टॉक का प्राइस नीचे जा सकता है।

जितना ज्यादा महत्व हैमर पैटर्न को दिया जाता है बुलिश ट्रेंड का संकेत देने के लिए उतना ही महत्व शूटिंग स्टार पैटर्न को दिया जाता है बेयरिश ट्रेंड की तरफ इशारा करने के लिए |

सन्दर्भ

शेयर बाज़ार
तकनीकी विश्लेषण